Aprendendo con tablets en Educación Infantil | Eduga\nInicio » Aprendendo con tablets en Educación Infantil » Aprendendo con tablets en Educación Infantil\nAprendendo con tablets en Educación Infantil\nEmprego de dispositivos móbiles como elementos habituais dos recunchos da aula de infantil\nCEIP Balaídos - Vigo\nA metodoloxía por recunchos en infantil naceu da necesidade de satisfacer os desexos dos nenos e nenas de aprender coñecementos e capacidades novas por medio da investigación e da manipulación. O alumnado que atopamos agora nas aulas forma parte da coñecida xeración nativa dixital, e os dispositivos móbiles forman parte da súa realidade diaria dende o momento do seu nacemento. Nós como mestres non podemos ignorar isto, e é necesario integrar tales dispositivos na aula para que o alumnado desenvolva aprendizaxes máis ricas acorde coa sociedade tecnolóxica na que vivimos.\nComo pai nunca dubidei en poñer un dispositivo móbil ao alcance da miña filla xa dende moi pequena. Tiña moi claro que o emprego destas ferramentas axuda a desenvolver a intelixencia, os sentidos, o vocabulario, a autonomía, e un senfín de facetas máis... Pero como mestre foi moi distinto. Aínda que eu tiña moitas ganas de empregar estes dispositivos na miña práctica docente, había dous grandes impedimentos: o centro non dispón de dispositivos e os compañeiros tampouco os usan.\nEn abril de 2014 asistín ás xornadas organizadas polo CFR de Vigo 'Educar e colaborar nas redes sociais. Aprendizaxes móbiles'. De entre todos os relatores, houbo unha mestra de Infantil, Marta Carracedo, que nos contou como traballaba con iPads na súa clase. Mostrounos varias apps que empregaba e relatou a súa experiencia de como tivo que comezar levando o seu propio iPad á clase, ata que o centro se decidiu a mercar dispositivos.\nDespois de escoitar atentamente a esta gran mestra, decidinme a levar a miña tablet persoal á miña clase de nenos e nenas de sexto curso de Educación Infantil. A primeira actividade que lles propuxen foi colorear uns debuxos nun rencuncho de plástica, que vistos a través da tablet cobrarían vida coa app de realidade aumentada Colar Mix. A formulación da actividade era voluntaria, non estaban obrigados a pasar por ese recuncho para colorear o debuxo e, aínda así, todos os alumnos se animaron a facelo, incluso aqueles que habitualmente non gozan con actividades de colorear ou pintar. Ademais ao saber que para que se vise a través da tablet tiña que estar ben coloreado, esforzáronse máis que de costume.\nComo o resultado desta primeira experiencia coa tablet na clase foi moi bo, as miñas ganas de seguir implementando os dispositivos móbiles nos recunchos da miña aula de infantil seguían medrando. Por iso cando souben de que a asesoría TIC do CFR de Vigo ía facer unha xuntanza informal para presentar dispositivos móbiles e apps educativas non dubidei en asistir. Á parte dun montón de apps xeniais, nesa xuntanza descubrín que existía un sistema de préstamo de iPads para docentes, e como a miña experiencia se limitaba só a dispositivos con Android, pedín un para poder usalo tamén na clase.\nUnha vez co iPad, descubrín un mundo infinito de apps educativas orientadas a educación infantil. Estas permitíronme desenvolver actividades en todos e cada un dos recunchos da clase. Así como o ordenador está relacionado só co recuncho do ordenador ou recuncho TIC, as características dos dispositivos móbiles, danlles versatilidade e permiten movelos por todos os recunchos da clase, favorecendo aprendizaxes máis significativas por parte dos alumnos.\nDespois de estar un par de semanas recompilando e probando apps, así como planificando como integralas dentro das actividades das unidades da programación didáctica, na terceira avaliación empezamos a empregar os dispositivos móbiles nos recunchos, xeralmente só o iPad, aínda que ás veces tamén empregábamos a Tablet Android, sobre todo como apoio para os nenos con necesidades específicas de apoio educativo (NEAE).\nDentre todas as actividades realizadas, podemos destacar as seguintes:\n- No recuncho da biblioteca entre os nenos e nenas realizaron un ibook co Book Creator, escollendo unha palabra en galego, unha imaxe, escribindo e gravando a súa voz, traballando así de maneira integral a competencia lingüística.\nNo recuncho de lóxica matemática, á parte de empregar moitas apps de números, formas xeométricas, crebacabezas, memoria... realizamos un xogo de operacións matemáticas con realidade aumentada por parellas competindo en equipo. Traballouse a iniciación a suma a través do conteo.\n- No recuncho de plástica realizánrose moitas actividades con apps de debuxar no iPad, ou de pintar en papel para logo ver o resultado con realidade aumentada a través de apps como o Colarmix, Chromville ou o conto da tortuga e a liebre. Pero ademais, coa app Aurasma de realidade aumentada fixemos que aparecera un vídeo no que saía toda a clase bailando ao enfocar unha obra plástica realizada por cada neno.\n- No recuncho do xogo simbólico os nenos puideron adoitar roles por medio de xogos moi variados. Coas apps do Dr. Panda podían xogar varios nenos á vez a ser médicos, ou pilotos de avión, ou aprender a realizar as tarefas domésticas tendo que resolver entre todos os problemas que lles propoñía a app. Por outra banda, realizamos un xogo coa app Face replace na que por parellas mesturaban fotos, para ter unha cara produto das dúas. Empregando o espello do recuncho, recoñeciamos as partes da cara de cada un, traballando así o esquema corporal.\n- No recuncho do ordenador empregamos o iPad para xogar a xogos de todo tipo, de exploración, de emocións, musicais... Desenvolvedores de apps como Toca Boca, Sago mini e Avokiddo ofrecen un montón de xogos perfectos para os nenos e nenas de educación infantil. Por outra banda, neste recuncho o iPad pasou a ser unha cámara de vídeo, e xunto coa app Madpad, gravamos a cada neno ou nena recitando un verso dun dos dous poemas de Xosé María Díaz Castro, con motivo das Letras Galegas. Unha vez gravado, os nenos visualizaban o vídeo no ordenador, e así remataron aprendendo ambos poemas.\nAdemais do emprego dos dispositivos nos recunchos, o iPad e a Tablet tamén foron empregados para realizar actividades con motivo de diferentes conmemoracións do centro. Ademais das actividades para o Día das Letras Galegas empregamos os dispositivos no Día da Familia, no que realizamos entre todos unha nube de palabras coa app Visual Poetry. Cada un de nós fomos escribindo co teclado do iPad os nomes das persoas que considerabamos importantes na nosa vida, e unha vez que pasaron todos, escollemos a forma e a cor da nosa creación.\nUnha vez transcorrida a terceira avaliación era o momento de preguntarse en que medida influíra o uso destes dispositivos na mellora das aprendizaxes dos nenos e nenas. E a valoración que fixen do uso destas ferramentas foi moi boa.\nPor un lado, a presenza dos dispositivos nalgúns recunchos, como o de lóxica matemática ou plástica, por exemplo, animaban os nenos e nenas a pasar por eles de maneira voluntaria e realizar a actividade, mentres que nas avaliacións anteriores lles custaba máis pasar por eses recunchos.\nAdemais tamén se esforzaban en facer mellor as actividades e a súa aprendizaxe resultaba máis significativa ao tempo que desenvovían distintas competencias.\nPor outra banda, os dispositivos lonxe de ser unha fonte de conflitos, convertéronse en condutores de boas prácticas: os nenos e nenas aprenderon a compartir, a esperar quendas, a respectar o material, e a ensinarse e axudarse entre eles, xa que moitas veces, os que tiñan un dispositivo similar na casa, axudaban aqueles compañeiros que non tiñan tanta experiencia coma eles no uso destas ferramentas.\nAdemais, por regra rexal, as actividades a realizar co iPad estaban orientadas a traballar de forma colaborativa, na que o resultado final era a suma de esforzos de dous ou máis compañeiros, traballando así a intelixencia intrapersoal, aínda que noutras ocasións, o traballo era individual, para mellorar a autonomía e a intelixencia intrapersoal.\nÁ parte da valoración positiva dentro da aula, un dos aspectos máis positivos desta experiencia foi que constituíu un cambio dentro da realidade do meu centro educativo en canto á consideración das posibilidades que ofrecen o uso destes dispositivos na aula. Varios mestres e mestras interesáronse por coñecer máis das actividades que estaba a realizar, e algún incluso animouse a realizar algunha. Vendo o interese crecente de parte do claustro pola miña iniciativa animeime a propoñerlle á dirección a realización dun Plan de Formación Permanente do Profesorado (PFPP) no centro para o curso 2014-2015 e a adquisición de seis dispositivos iPad. Para a miña sorpresa, o equipo directivo accedeu e o claustro aprobou a participación no PFPP con máis dun 50% de participación.\nPese a todos os medos e dificultades que vía antes de comezar esta experiencia xa non me formulo a docencia sen empregar na clase os dispositivos móbiles. Todo isto non podería terse producido se non asistira ás xornadas de formación do CFR de Vigo e sen o apoio da asesoría TIC que me animou, tal e como dicía Ghandi, a ser o motor do cambio que quería ver no mundo.


Arissa: o fotógrafo das vangardas ao que a guerra silenciou – disquecool\nPor Raquel C. Pico Arte&Deseño 05/11/2015\nArissa: o fotógrafo das vangardas ao que a guerra silenciou\nA fin da Guerra Civil tivo moitas consecuencias. Algunhas foron máis xerais, outras afectaron dun xeito máis directo ás persoas concretas. A Antoni Arissa, a fin da Guerra Civil levoulle a súa arte. No mundo da posguerra e no mundo da ditadura, poucas oportunidades había para ser un fotógrafo de vangarda. Na España gris dos anos 40, pecharon as revistas que recollían as últimas tendencias e remataron tamén as exposicións de arte moderno e de última xeración. Nesa España tan diferente a das dúas décadas anteriores, Antoni Arissa gardou a súa cámara de fotos. E gardada permanecería, coa súa obra, ata que moitos anos despois o seu corpus fotográfico foi recuperado e convertido en material de exposición. Porque Antoni Arissa, ou simplemente Arissa, como firmaba a súa obra, fora un moi interesante fotógrafo das vangardas.\nAs súas fotografías están sendo agora recuperadas. O ano pasado protagonizou unha exposición de fotografía na Fundación Telefónica en Madrid, que foi un primeiro paso para facer más coñecidas as súas fotos. Agora esa exposición acaba de chegar a Santiago, onde estará ata mediados deste mes no Centro Galego de Arte Contemporánea, o CGAC, con entrada libre (como sabedes o CGAC ten entrada gratuíta) para quen desexe aventurarse a descubrir as obras deste autor que xogaba coas luces, as sombras e as composicións.\nArissa foi un autodidacta. Naceu en Barcelona en 1900, nunha familia de tipógrafos. Cando era aínda moi novo, fíxose cargo da imprenta familiar. Isto non lle impediu lanzarse a descubrir a fotografía e, de xeito paralelo, entrou a formar parte do círculo dos pioneiros da fotografía artística en Barcelona. Arissa comezou (como todos naquela época) a facer fotos pictorialistas, esas que intentan captar en imaxe fotográfica paisaxes ao estilo dos grandes cadros e desa época son as súas fotos do rural catalán. Mulleres, nenos, campesiños dignos do famoso cadro de Millet… Esa primeira etapa é a que resulta menos atractiva para o espectador actual.\nSen embargo, Arissa non se mantivo ao marxe dos cambios e estaba á última do que os artistas das vangardas estaban a facer en Europa. As asociacións fotográficas nos anos 20 e as revistas modernas que se publican nesa época fan que as posicións dos artistas das vangardas, tanto europeos como estadounidenses, cheguen a España e que os fotógrafos do país coñezan e experimenten con esas posicións. E o que fai Arissa, que a finais dos anos 20 e sobre todo nos anos 30 comeza a probar con estas formulacións. As súas fotos entran na modernidade.\nE así, no canto de captar ensaiadas imaxes pictorialistas, Arissa comeza a capturar pequenas cousas (moitas das fotos que se poden ver na exposición están feitas na súa casa) e a xogar con elementos para crear imaxes que xogan con outros elementos. E esas son as que acaban capturando ao espectador moderno.\nFotografías | Colección Telefónica © Herderos Arissa 2015, cortesía do CGAC\nAnteriorGalician-chic ou só WTF?: como un hórreo acabou nunha tenda de Loewe en Miami\nSeguinteMaruja Mallo, pintora de vangarda e muller moderna


>EDUARDO MOREIRAS–ANTIGO PROFESOR MEU NA DÉCADA DOS SESENTA | POETRY OF THE WORLD@POESÍA DO MUNDO @\n>EDUARDO MOREIRAS–ANTIGO PROFESOR MEU NA DÉCADA DOS SESENTA\n28 Xuño, 2010 migueldthduboisthenaisie53\tDeixa o teu comentario.\nO río Lor discurre entre esas montañas que se ven o lonxe…”o misterio da montaña”…Fotografía do autor da web.\nBaixa a modo o Lor as terras do Caurel, saltando as pedras para soñar no relanzo. Laxes afiadas coma coitelos , roseiras silvestres enfoscadas no mato, pradiños con ringleiras de choplos onde pacen as vacas, casoupas pra gardar a palla e pra se recoller na chubascada…E, sobor de todo. o misterio da montaña.\nO río Lor por riba de Barxa de Lor. Acostumado a “dormir coas estrelas na man…”. Fotografía do autor da web.\nO río Lor na Labrada, preto de onde encontra o Sil…”ainda é mozo…”. Fotografía do autor da web.\nAnaquiño de “prosa poética” do libro de Eduardo Moreiras “Primaveira no Lor”. Galaxia 1974.\nO libro “Primaveira no Lor” , é, en realidade,un poema de profundo contido simbólico escrito nunha prosa nidia, viva, sutil, cálidamente suxestiva. Un dos mellores libro de prosa galega (según decía a contraportada do libro).\nDescubrín o libro gracias a outro libro dá miña compañeira Celia Díaz Núñez, “Voces da Terra. Quiroga e os seus escritores” , xa que dedica un capítulo a analizar a obra de Eduardo Moreiras, relacionada co Caurel. Celia chama a Eduardo Moreiras “o camiñante na procura de cumes”, e dende logo é certo.\nPosteriormente atopei o libro “Primaveira no Lor” que para mín é unha auténtica xoia.\nDice Celia Díaz,…”trátase, no seu conxunto, dunha viaxe pracenteira, liberadora que, coma unha peregrinaxe, permite o reencontro con un mesmo e posibilita a propia liberación, pois a montaña “é manantío de ascesis que purifica e fai homes íntegros que ollan a vida con fe”…\nEntrada anterior>POESÍA DE VIOLETA PARRAEntrada seguinte>EDUARDO MOREIRAS\nMUNDO POESÍA 0\nMOVEMENTO 15-M 0\nXOSÉ MANUEL PEREIRO Periodismo e Literatura. 0\nLAURA CARO 0\nLOIS PEREIRO 0\nBRENDAN BREHAN 0


Consumo de niacina contra o colesterol | Consumer\nConsumo de niacina contra o colesterol\nEsta vitamina resulta efectiva paira aumentar o colesterol beneficioso (HDL) e é clave paira optimizar a obtención de enerxía dos macronutrientes\nA niacina é fundamental paira a obtención de enerxía e, en doses elevadas, paira diminuír o colesterol LDL (prexudicial) e os triglicéridos. É una vitamina hidrosoluble con distintas acepcións terminolóxicas (nicotinamida, ácido nicotínico, vitamina B3 ou factor PP), que se descubriu durante a investigación sobre a pelagra. Esta enfermidade, provocada por unha deficiencia crónica de niacina, foi frecuente no século XVIII en países como España e Italia e, máis tarde, en Estados Unidos. Na actualidade, o déficit de niacina é pouco probable, xa que se acha dispersa en multitude de alimentos e nalgúns mesmo se engade. Ademais, o organismo sintetízaa a partir doutros nutrientes como o aminoácido triptófano. Só en países con escasos recursos alimentarios e una dieta pouco variada diagnostícanse casos de pelagra.\nDe vitamina a fármaco paira o colesterol\nEn doses elevadas, a niacina contribúe a mellorar o perfil lipídico. Diminúe o colesterol LDL (prexudicial) e os triglicéridos, e demostrouse que é a sustancia máis eficaz paira aumentar o colesterol HDL (beneficioso). Como inhibidor da síntese de lipoproteínas, úsase desde a década do cincuenta paira o tratamento da hipercolesterolemia.\nO principal inconveniente é que, segundo datos clínicos, son necesarias doses entre 50 e 75 veces superiores á inxesta diaria recomendada. Por este motivo, o consumo de niacina presente nos alimentos é insuficiente paira conseguir os efectos terapéuticos esperados. Ademais, a prescrición médica é condición indispensable paira tomar este fármaco, xa que a súa inxesta non está exenta de efectos secundarios.\nImportante paira a obtención de enerxía\nXunto cos efectos no control do colesterol, a niacina é una das vitaminas que actúan como coenzimas no metabolismo, ademais da B1, B2, B5, B6 e B8. Por metabolismo enténdese o conxunto de reaccións químicas que experimentan os macronutrientes dos alimentos (hidratos de carbono, proteínas, graxas) no organismo. Moitas destas reaccións só levan a cabo, e da maneira máis eficiente, grazas á presenza das citadas vitaminas. Estas non actúan como talles, senón que forman un derivado que se denomina coenzima.\nA niacina é un compoñente das coenzimas NAD (nicotín adenin dinucleótido) e NADP (nicotín adenin dinucleótido fosfato), presentes en todas as células e indispensables nas reaccións de oxidación-redución que suceden paira a obtención de enerxía (ATP) dos macronutrientes. Denomínanse coenzimas porque se necesitan para que actúe a encima, una proteína que opera como catalizador nas reaccións químicas que acontecen nos millóns de células do organismo. Grazas ás encimas, as reaccións ocorren a gran velocidade. Como vitamina, a niacina participa nas funcións de mantemento da pel, o sistema nervioso e o dixestivo.\nQue comer paira evitar deficiencias\nAs bacterias intestinais son capaces de sintetizar a niacina a partir de triptófano, un aminoácido abundante nos ovos e no leite, aínda que esta cantidade resulta insuficiente paira cubrir as necesidades diarias e debe completarse co consumo doutros alimentos. En particular, a vitamina está dispersa en carnes, peixes, vísceras, queixos, fermento, cereais integrais e leguminosas.\nTeñen risco de sufrir déficit de niacina quen seguen dietas moi desequilibradas e con poucas proteínas\nPosto que o triptófano é un precursor desta vitamina, as súas necesidades exprésanse como equivalentes de niacina paira ter en conta a contribución de leste aminoácido ao total. Por cada 60 miligramos de triptófano obtense un 1 miligramo de niacina. As inxestas diarias recomendadas paira as persoas adultas establécense entre 16 e 20 mg Equivalentes de Niacina (EN), no caso dos homes, e de 12 a 17 EN paira as mulleres. Estas deberán incrementar a inxesta en 2 e 3 EN durante a xestación e a lactación, respectivamente.\nO déficit de niacina na actualidade é pouco probable, xa que se acha dispersa en multitude de alimentos. Son grupos de risco quen seguen dietas moi desequilibradas e con poucas proteínas. A súa deficiencia crónica provoca una enfermidade grave coñecida como pelagra ou “síndrome dos tres D”, xa que os seus síntomas característicos en estados avanzados son a demencia, a dermatitis e a diarrea.\nA incidencia de pelagra asóciase a poboacións cuxa dieta diaria se apoia no consumo de millo. Esta relación ten una explicación: o millo recoñeceuse como un alimento pobre en niacina ou vitamina B3, principal factor causal de desenvolvemento da enfermidade. No entanto, a nixtamalización é una técnica que aumenta a dispoñibilidade da niacina no millo.\nNas etapas iniciais da carencia desenvólvense outros síntomas menos característicos como debilidade muscular, anorexia (falta de apetito), dixestións difíciles e erupciones cutáneas. A falta de niacina e triptófano combínase coa de vitamina B6 ou piridoxina, xa que desta última depende a conversión do triptófano en niacina.\nAs altas doses de niacina poden provocar toxicidade hepática, molestias gástricas, picor e enrojecimiento da pel. Por iso, sempre é conveniente consultar cun profesional sanitario antes de tomar suplementos de vitaminas.\ncolesterol niacina-gl obtención de energía-gl triptófano vitamina


¿Tim Cook está empeñado en converterse en Steve Jobs? | Novidades do iPhone\nTim Cook converteuse sen dúbida nun dos conselleiros delegados máis mediáticos da historia de Apple, xusto detrás do gurú tecnolóxico que era Steve Jobs. É inevitable coñecer a Tim Cook unha vez á semana en calquera punto de venda de noticias ofrecendo entrevistas como calquera famosa ou estrela da música ou no epicentro de calquera noticia por ser o protagonista de diferentes tipos de actividades. Así é, Tim Cook é moi, moi mediático, do mesmo xeito que Steve Jobs, que aínda que ás veces negouno, gustoulle moito a pantalla. O actual CEO de Apple está empeñado en introducir e diversificar a gama de produtos de Apple como nunca antes, pero por que está empeñado en "innovar" custe o que custe?\nDende a chegada de Tim Cook á posición de poder de Apple atopamos unha chea de presentacións de moitos dispositivos que recibiron aplausos e asubíos. Atopámonos co Apple Watch, o iPad Pro, o MacBook de 12 polgadas, o iPhone 5c, os dispositivos dourado e rosa ...\nÉ bastante obvio que Tim Cook parece decidido a "innovar" case custe o que custe, presentando e diversificando ata o esgotamento a gama de produtos de Apple, que non leva moitos dispositivos diferentes no seu campus desde os tempos da gran crise.de Apple. Parece que Tim Cook decidiu que o que máis dispara ten máis opcións para acertar, e a cantidade de dispositivos que se presentan, especialmente agora que é posible a aparición dun novo iPhone para a primavera, algo ata agora nunca visto.\nDesde o meu humilde punto de vista, esta manía de Tim Cook por facerse tan mediática, así como esta intensa chuvia de presentacións e diversificación é bastante clara, a súa intención é pasar á historia como o novo Steve Jobs da compañía, el o fai. non querer que o seu paso pola compañía sexa intranscendente. Non obstante, para César o que pertence a César, é necesario recoñecer a Tim Cook polo traballo ben feito en Cupertino e a boa situación financeira da compañía dálle boa fe.\nCamiño completo ao artigo: Novidades do iPhone » iPhone » Varios » ¿Tim Cook está empeñado en converterse en Steve Jobs?\nAnti Jobs dixo\nJobs tiña un gran rival en Gates, algo que lle falta a Cook.\nJobs era un gran comerciante, vendía calquera cousa. Cook simplemente lanzou produtos malos (por exemplo, funda para iPhone) que causan descontento.\nJobs soubo escapar cos "Gates". Cociña apenas e foi semi-violado polos medios.\nJobs soubo crear controversia en torno a iDevices e á competencia. Cook só creou controversia baseada na súa homosexualidade.\nPodería seguir con exemplos e a conclusión sería a mesma.\nnon hai dúas persoas iguais, nin mellores nin peores, simplemente Steve é Steve e Tim é Tim, cada un ao seu xeito, aínda que Steve influíu en Tim para deixar parte do seu legado, por iso non cambiou drasticamente tanto, moitos aspectos segue igual, pero ao xeito de tim, sinto non poñer maiúscula nos nomes, saúdos.


O Museo retoma este mércores 23 o espectáculo 'Eterna e múltipla' coa poesía erótica de Carvalho Calero - Pontevedra Viva\nCartel de 'Eterna e múltipla'\nO Museo retoma este mércores 23 o espectáculo 'Eterna e múltipla' coa poesía erótica de Carvalho Calero\nMartes 22 de Decembro, 2020 ás 09:24 do Martes 22 de Decembro, 2020\nO Museo de Pontevedra será escenario este mércores 23 ás 20 horas de ‘Eterna e Múltipla’, un espectáculo "interxeneracional e interxénero" coa poesía erótica de Carvalho Calero.\nO evento, incluído dentro da programación do Departamento de Lingua da Deputación co gallo das Letras Galegas 2020, fora cancelado o pasado mes de outubro por mor das restricións da covid-19 e retomarase agora con asistencia presencial e tamén con emisión en streaming en directo na páxina web da Deputación www.depo.gal.\nNo recital participará o colectivo 'O fruto e a serpe', que terá como intérpretes principais a Elvira Jardón e Cynthia Mennéndez, que darán voz aos poemas de Calero e á súa resposta con material propio nunha conversa poética na que confluirán diferentes sensibilidades e enfoques sobre relacións e erotismo.\nAsí mesmo, haberá un acompañamento musical, suave pero con personalidade e carácter que, xunto coa iluminación, pretende crear unha atmosfera axeitada para que o público goce do espectáculo.\nA deputada de Lingua María Ortega anima á cidadanía a participar deste evento xa ben de maneira presencial xa ben de maneira telemática, posto que segundo asegurou, trátase dunha iniciativa e dunha visión moi novidosa de Carvalho Calero, de quen "todo o mundo ten unha impresión moi ‘sesuda’ e moi seria, pero tamén ten unha visión máis moderna e innovadora das relacións e das mulleres", dixo.\nSubliñou que ademais de ser o primeiro autor que escribiu unha novela en galego despois da guerra, o primeiro que fixo unha gramática en galego, dos que fixo parte da primeira xeración de avogados da Segunda República, o primeiro que redacta un anteproxecto de Estatuto de Autonomía para Galiza, foi tamén o primeiro que escribiu poesía erótica en galego.\nAs prazas para participar xa foran cubertas por inscrición previa para a anterior data, mais debido ao cambio de día quedaron libres algunhas entradas, que serán outorgadas ás primeiras persoas solicitantes no correo vicepresidencia@depo.gal, (máximo dúas persoas por mail). Será preciso indicar o nome e documento de identidade das persoas asistentes e un número de teléfono de contacto para cumprir co protocolo derivado da covid-19.\nXardín Desordenado reinterpreta a Carvalho Calero para celebrar as Letras Galegas\nA "voz presente" de Ricardo Carvalho Calero chega a Pontevedra\nA Deputación organiza un percorrido pola figura de Carvalho Calero cheo de poesía, música e erotismo


Sobe o paro en Galicia\nGalicia é a segunda comunidade do Estado onde máis medrou o paro no mes de novembro, só superada por Baleares. En total, 3.066 persoas máis anotáronse nas oficinas de emprego galegas, o que eleva o total de desempregados en Galicia a 225.158, dos cales o 51 por cento non cobra prestación algunha. A suba representa un 1,38 por cento máis na taxa de paro, que contrasta co descenso de 27.071 desempregados no conxunto do Estado.\nO desemprego reduciuse en novembro en dez comunidades, principalmente en Andalucía (-17.900 parados), Comunitat Valenciana (-9.807) e Madrid (-4.678). Pola contra, subiu en sete autonomías, encabezadas por Baleares (+9.843 parados) e Galicia (+3.066).\nO desemprego aumenta en todos os sectores da ecconomía, con maior incidencia no sector servizos (+1.747). A continuación sitúase, aínda que con diferenza, a construción (+426), seguida pola agricultura e a pesca (+392), a industria (+251) e o colectivo sen emprego anterior (+250).\nPor provincias, o desemprego subiu en todas elas, agás en Pontevedra, onde diminuíu en termos absolutos 241 persoas, un 0,27 por cento menos que no mes anterior. Na Coruña aumentou en 1.674 persoas, seguida de Ourense con 849 persoas máis e de Lugo con 784.\nNa evolución interanual –de novembro a novembro-, Galicia rexistra 23.474 desempregados menos que hai un ano, o que representa unha baixada do 9,44 por cento.\nSegundo os datos do Ministerio de Emprego e Seguridade Social, os contratos que se asinan en Galicia baixaron en preto de 10.000 en novembro, un 13 por cento menos que en outubro. En total, asináronse 68.070 contratos dos cales, 62.791 foron temporais, o 92,2% do total. Só 5.279 foron indefinidos, o 7,8 por cento.\nFonte: Galicia Confidencial | Santiago | 03/12/2015 | Actualizada ás 12:55\nGC está baixo licenza Creative Commons Recoñecemento-NonComercial-CompartirIgual 4.0.\nAumenta o desemprego en 17 dos 20 concellos de Ferrolterra, Eume e Ortegal, máis do dobre que a media galega\nO desemprego creceu en novembro por terceiro mes consecutivo en Ferrolterra. A peor parte leváron-na as comarcas do Eume e Ortegal, onde o paro aumentou nun 3,2 por cento (+1.778 parados) e un 3 por cento (+815) respectivamente, máis do dobre que a media galega, que se situou nun 1,38 por cento.\nDeste xeito, as tres comarcas mantéñense uns niveis de ocupación baixos e non logran crecer en emprego, nun mes que foi bo para España, pero non para a comunidade.\nNa comarca de Ferrol tamén aumentou o paro, aínda que en menor medida, nacontorna do 2 por cento. O número de desempregad@s pasou de 13.999 a 14.287, é dicir, que hai 288 novos demandantes de emprego. Ares (6,4%), Mugardos (7,7%) e Valdoviño (5,9%) son os municipios máis afectados na comarca de Ferrol. Por contra, a urbe naval sufriu unha das menores subidas dos 20 concellos das tres comarcas, case un 1 por cento, que se traduce en 66 persoas máis sen traballo.\nOs concellos que menos notaron este incremento de desempregad@s foron Cerdido e Monfero, que engrosaron as listas do paro nunha soa persoa, e Cabanas e A Capela, que manteñen os mesmos datos que en outubro. Cariño é o único municipio de Ferroltera que logrou descender o número de parados, concretamente en 7 persoas.\nComparando as cifras interanuais, en novembro do 2014 Ferrol tiña 7.462 inscritos no INEM e no mesmo mes do 2015 a cifra baixou ata os 6.742. Isto supón 720 persoas menos demandando emprego na cidade, é dicir, un descenso do 9,65%. Estes mesmos datos extrapolados a toda a comarca de Ferrol arroxan un descenso do 10 por cento, pasando de 15.892 inscritos a 14.287.\nNa comarca do Eume o descenso interanual é similar, dun 10,5 por cento, con 210 desempleados menos. Pola súa banda, a comarca de Ortegal experimentou un menor descenso, do 8,11%.\nO sector primario "agricultura e pesca" foi o menos afectado nas tres comarcas. Entre os 20 municipios destruíronse tres postos de traballo respecto ao pasado mes de outubro. Tanto é así, que no municipio de Ferrol a cifra de desempregad@s neste sector descendeu en sete personas no pasado mes.\nCon todo, o sector da construción nas comarcas si aumentou lixeiramente. Os 2.072 desocupad@s do mes pasado pasan agora a ser 2.154, 82 persoas máis, contorna ao 4 por cento. Pero o sector máis castigado pola destrución de emprego foi o industrial. Aquí son 97 os novos demandantes de emprego, case un 5% máis que en outubro, deixando unha cifra total de 2.027.\nFonte: Diario de Ferrol | Redacción Ferrol | Actualizado 3 Diciembre 2015 - 01:00 h.\nO número de desempregados só reduciuse en tres persoas en novembro\nNa Coruña a cola do paro descendeu no mes de novembro pero fíxoo de forma apenas perceptible. Tan só tres coruñeses deixaron de formar parte do amplo colectivo dos desempregados na cidade. Desta forma enlázanse tres meses nos que os resultados foron negativos, en contra da suposta recuperación da que se fala nos círculos macroeconómicos. Novembro pechouse con 19.868 cidadáns sen traballo, o que na área metropolitana ascendeu a 31.270 persoas. Neste último caso, a estatística con respecto a outubro aumentou. Neste contexto, agárdase que decembro sexa un mes moito máis produtivo a nivel de contratos laborais, aínda que a maioría irán aparellados á estacionalidade propia do Nadal.\nCase 20.000 veciños da Coruña en situación activa viven na actualidade sen un emprego no que apoiarse e afrontar os seus gastos. Segundo o balance feito público onte pola Consellería de Economía, Emprego e Industria, o paro tan só se reduciu en tres individuos pasando dos 19.871 de outubro aos 19.868 de novembro.\nAínda que é certo que no período interanual con respecto ao mesmo mes do ano pasado o rexistro reduciuse en preto de 2.000 persoas, non deixa de selo tamén o feito de que se enlazaron tres meses cunhas estatísticas nada positivas. Mentres en setembro e outubro, unha vez pechada a campaña de traballos estivais, empeoraron os datos, en novembro a estabilidade foi a constante.\nO pequeno movemento implicou máis novos sen ocupación e menos persoas maiores de 25 anos sen un posto. Con todo, as mulleres continúan sendo as principais prexudicadas con 10.761 paradas fronte aos algo máis de 9.000 homes.\nSegundo o sector de procedencia dos incluídos no INEM, o que deixou a máis xente na rúa segue sendo o dos servizos (14.373), seguido da construción (1.806) e a industria (1.591). Tamén é importante a estatística de cidadáns sen un traballo anterior, pois chega aos 1.763. En calquera caso, ao establecer comparativas con novembro de 2014 reflíctese que en case todos os sectores restableceuse algún contrato.\nO grupo municipal do PSOE foi o único que opinou onte sobre o asunto. Fíxoo para reclamar a todas as forzas políticas con representación no Concello un “diálogo” que permita “poñer en marcha un plan de emprego de verdade, con medidas, prazos, orzamento e obxectivos concretos, co fin de sacar á cidade da crise e xerar oportunidades de progreso e benestar”.\nAs comarcas, á alza\nOs resultados globais da comarca foron aínda máis negativos que na cidade. O número de veciños afectados por esta secuela subiu case un 1%. É dicir, entre outubro e novembro houbo unha variación á alza de 209 persoas ata alcanzar os 31.270 desocupados. O crecemento detectouse en Abegondo, Arteixo, Cambre, Carral, Culleredo, Oleiros e Sada e só libráronse Bergondo e A Coruña.\nNo caso da área de Betanzos, a consellería reflectiu un ascenso do desemprego en 30 individuos. Mentres na cabeceira de comarca caeu en 16 persoas e Vilarmaior e Vilasantar reflectiron cifras menores, o resto de municipios seguiron notando a afectación da falta de oportunidades.\nRespecto de decembro existe certo optimismo, dado que xa creceron notablemente as ofertas de traballo. Pero estas serán de carácter temporal e case con total seguridade xaneiro volverá sementar a preocupación.\nFonte: El Ideal Gallego | REDACCIÓN A Coruña | Actualizado 03 Decembro 2015 - 01:00 h.\nFoto: Acción das Marchas da Dignidade de Ferrolterra. por un Plan de Choque contra o Paro.


A INICIATIVA PARA CONSTITUÍR UNHA EMPRESA MUNICIPAL DE SERVIZOS CHOCA CONTRA A INTRANSIXENCIA DA DEREITA E A TIBIEZA DO GOBERNO MUNICIPAL - Praza de Ames\nHome > Acción Municipal > A INICIATIVA PARA CONSTITUÍR UNHA EMPRESA MUNICIPAL DE SERVIZOS CHOCA CONTRA A INTRANSIXENCIA DA DEREITA E A TIBIEZA DO GOBERNO MUNICIPAL\nBy Admin on octubre 26, 2018\nO Pleno do Concello de Ames celebrado onte rexeitou cos votos da dereita (PP e PxA) e a abstención dos grupos que conforman o goberno municipal (PSOE, BNG e Contigo Pódese) a iniciativa presentada por Ames Novo para poñer en marcha a constitución dunha empresa de servizos. Desde Ames Novo advirten de que a actitude do goberno compromete o entendemento mutuo.\nA iniciativa levada a Pleno pola marea local tiña como proposta de acordo “manifestar a vontade do Pleno de constituír unha Sociedade Municipal de Servizos, sociedade mercantil de capital exclusivamente municipal, que vaia asumindo de xeito progresivo a xestión e/ou prestación de diversos servizos municipais agora encomendadas a empresas privadas conforme finalicen as concesións e contratos de prestación en vigor, sempre de acordo cos procedementos legalmente establecidos.”\nO obxectivo desta proposta era que se poida asumir a xestión ou prestación de servizos agora encomendados a empresas privadas e que poderían ser perfectamente desempeñados desde a propia institución con un considerable aforro. O primeiro servizo a asumir sería o do persoal do cemiterio municipal, un servizo básico que neste momento está encomendado en precario a unha concesionaria privada cuxo contrato rematou en decembro pasado. Asemade a Iniciativa Cidadá Ames Novo contempla no curto prazo a asunción a través dunha sociedade mercantil de capital municipal servizos como a limpeza de edificios e instalacións municipais e dos colexios públicos, todos eles concesionados a empresas privadas.\n“Non é lóxico que esteamos pagando a terceiros pola realización de traballos que se poden asumir sen maior complicación desde o Concello. O réxime actual de contratas significa que os custes reais, salariais e de materiais, se vexan incrementados, como mínimo, no 21% polo IVE ao que hai que sumar a lóxica taxa de ganancia que ten que obter a empresa concesionaria. Iso significa que o Concello está pagando, no mellor dos casos un 30% máis dos custes reais en cada un dos servizos contratados” manifestou o portavoz e candidato de Ames Novo, Quique Costas. “E non se trata dunha opinión nosa ou dunha postura ideoloxizada, O informe de fiscalización do Tribunal de Cuentas de 2013 establece que os servizos privatizados supoñen sobrecustes de ata o 90% e destaca que no caso da limpeza viaria a media é do 72%. Daquela quen si ten unha postura ideoloxizada, ignorando calquera criterio de eficacia, son quen non están a favor de iniciar canto antes un proceso que nos permita a asunción destes servizos”, enfatizou.\nA proposta foi rexeitada pola dereita do Pleno co argumento de que “se o aprobamos logo teríamos que facelo”. Pola súa parte os grupos que conforman o goberno municipal non apoiaron a proposta optando por absterse. En opinión de Quique Costas “a proposta era unha simple e pura manifestación de vontade política, así figuraba no texto do acordo, e xa que logo, o que fixeron os grupos do goberno foi manifestar a súa falta de vontade de dar pasos decididos cara ao rescate de servizos municipais. Algo que, por outra parte, xa se evidenciou na total ausencia de accións remunicipalizadoras ao longo deste mandato”. A escusa que se aduciu por parte do goberno foi que están pola municipalización na vía da xestión directa e que o marco normativo actual, coas súas restricións, non o permite. “Afirmar que se está por remunicipalizar a través dunha vía que non é legalmente posible parece un exercicio de cinismo político. Se realmente ese é o caso, por que non apoian unha vía que non presenta escollos legais como a que propuxemos? Por outra parte nin sequera é certo que a vía da xestión directa sexa legalmente imposible, a proba está no veciño concello de Teo que asumiu a xestión directa de 6 servizos municipais durante o presente mandato. Máis ben o que falta é vontade de facelo”.\nAmes Novo lembra que a remunicipalización de servizos forma parte do acordo de investidura que no seu día asinaron todos os grupos da esquerda municipal e que lle deu a Alcaldía a José Miñones. E que o programa de goberno recolle explicitamente “proceder á municipalización da xestión tributaria e avanzar na recuperación de servizos municipalizados, revertendo da privatización aqueles que se consideren esenciais. Ámbalas cousas quedaron no caixón do esquecemento.\n“Unha vez máis comprobamos como este goberno que, indudablemente, supuxo un avance sobre a situación da que viñamos despois do caótico período de goberno do PP encabezado por Santiago Amor non fai unha aposta decidida polas políticas de cambio real, quedándose no tímido enunciado das mesmas pero sen ser quen de desenvolvelas. Nós sempre estivemos e estaremos no apoio ás iniciativas de progreso que o goberno intente pero tamén na esixencia firme de máis políticas progresistas na liña dos moitos concellos do país e do estado nos que si hai gobernos de cambio”, aseverou Quique Costas, “e manifestacións de falta de vontade política como a feita onte pouco contribúen a un clima de entendemento mutuo”.


SENDEIRISMO COLEXIO ATLÁNTIDA: OS SENDEIROS\nHai diferentes tipos de sendeiros :\nSENDEIROS DE GRAN RECORRIDO GALEGO (G.R.G.) : son aqueles que teñen unha lonxitude superior aos 50 Km que soen conectar camiños, calzadas, pistas e calquera outro tipo de vía non apta para vehículos a motor.Están sinalizados con liñas brancas e bermellas. Normalmente unen bisbarras e mesmo poden pasar dunha autonomía a outra ou dun país a outro.\nSENDEIROS DE PEQUENO RECORRIDO GALEGO (P.R.G.) : Soen ser inferiores aos 50 km , son de ambito local e poden ser recorridos en menos de dous días; poder ser liñais e circulares, sendo estes últimos os máis cómodos, pois nos liñais hai que volver a facer o camiño de volta para volver a chegar ao inicio. Están sinalizados con liñas de cor branca e amarela.\nAS VARIANTES : Son outros sendeiros que se separan no seu trazado do GR ou PR principal para unirse de novo despois dun certo recorrido. Indícanse engadindo o número do sendeiro outro a continuación ;por exemplo GR-53.1 ou GR-53.2 (Serían as dúas variantes do sendeiro GR-53)\nAS DERIVACIÓNS : son rutas que parten dun sendeiro e acaban nunha vila, nun pobo, nun lugar de interese... de xeito que a volta ó mesmo sendeiro debe facerse polo mesmo camiño. A sinalización e a mesma pero as liñas van atravesadas por unha liña diagonal en branco.


Os Centros de Menores "San Aníbal" atenderon a 47 nenos e mozos durante o 2020 · Diócesis de Mondoñedo-Ferrol\nDiócesis de Mondoñedo-Ferrol NOTICIASNoticiasNoticias por categoríaSacerdotes y religiosos Os Centros de Menores "San Aníbal" atenderon a 47 nenos e mozos durante o 2020\nA atención básica abarca as áreas educativas, formativas, de coidado e atención · Autor: HH. Divino Celo\nPublicado: 11/01/2021: 201\nOs centros de protección de menores "San Aníbal" atenderon a un total de corenta e sete nenos, nenas e xóvenes durante o ano 2020. Estes rapaces foron derivados aos dous centros que funcionan en Burela polos equipos técnicos de menores da Xunta de Galicia.\nAtendéronse a trinta e cinco menores no Centro de Atención de Día dos concellos de Alfoz, Burela, Cervo, Foz e Ribadeo.\n"No Centro de Día acollemos a nenos e xóvenes como medida alternativa ao internamento, permitindo que sigan vivindo coas suas familias, axudando a estas a que melloren a súa situación de dificultade e teñan un tempo para reorganizar a súa vida da maneira máis beneficiosa".\nEste centro conta con vinte prazas concertadas coa Conselleria de Política Social. Actualmente aténdense a viente e oito nenos e conta cunha alta demanda: os datos de sobreocupación do centro no ano 2020 foron do 131%.\nNa Casa de Familia "San Anibal", un fogar que acolle a nenos e xoves en tutela pública, atendéronse a doce nenos e mozos; conta con oito prazas concertadas coa Xunta e actualmente viven dez mozos, procedentes dos concellos de Burela, Viveiro, Foz e Ribadeo e os concellos coruñeses de Fene, Fisterra e Oleiros. A súaa sobreocupación durante o ano 2020 é dun 125%.\nNeste dous recursos desenrólase unha atención personalizada e normalizadora que abarca as áreas educativas, formativas, de coidado e atención que permitan o desenrolo da súa personalidade individual, velando pola súa educación integral, saúde física e psíquica e o desenrolo harmónico da súa personalidade.\nOs centros contan cun equipo multidisciplinar cunha vintena de profesionais quenes, xunto coa comunidade relixiosa das Fillas do Divino Celo-Rogacionistas, entidade promotora dos centros, encárganse da intervención.\nFonte: Fillas do Divino-Celo-Rogacionistas\nDonan oito móbiles ao Centro de Menores 'San Aníbal' de Burela. Los Centros 'San Aníbal' de Burela destinan 12.000 euros en ayudas a familias de A Mariña lucense.


A CIG advirte do peche da oficina do ISM de Cambados e do recorte na atención presencial en Vilagarcía - CIG: Confederación Intersindical Galega\n07 Xullo 2022 04:28\nA CIG-Administración advirte que a partir do próximo luns, 20 de xullo, pechará a oficina do Instituto Social da Mariña de Cambados ao coller as vacacións o único empregado co que conta a día de hoxe esta oficina. A central sindical denuncia tamén o bloqueo na atención presencial ao público que se está a dar na dirección provincial do ISM de Vilagarcía de Arousa, sen actividade os xoves e venres de xullo e cun horario reducido o resto dos días da semana pola non cobertura das vacacións do persoal.\nA CIG xa remitiu escrito á Subdelegación do Goberno en Pontevedra para que se adopten as medidas necesarias para evitar tanto o peche da oficina de Cambados como o recorte na atención presencial no centro de Vilagarcía e dirixiuse a ambos Concellos para pedir que interveñan diante desta situación. Porén, a día de hoxe aínda non houbo resposta.\nCaso significativo, explica o secretario de Organización da CIG-Administración, Luis Carballo Pose, é o da oficina de Cambados que conta no seu cadro de persoal con cinco postos, pero na actualidade soamente está ocupado un destes, obrigando así ao seu empregado a soportar cargas elevadas de traballo, e na súa ausencia ao peche da oficina.\nA CIG manifesta a súa oposición ao cerre das oficinas e dos servizos públicos que, no caso de Cambados, é urxente que se cubran as prazas vacantes do seu cadro de persoal para evitar o peche e para poder ofrecer unha atención de calidade.


Arkaitz Rodríguez: "O soberanismo vasco foi espiado toda a súa historia"\nArkaitz Rodríguez, secretario xeral do partido vasco Sortu, visitou esta quinta feira a Galiza para participar nunha palestra organizada pola Fundación Galiza Sempre, que levou por título 'Unha ollada estratéxica desde Euskal Herria'. Nós Diario mantivo unha conversa con Arkaitz Rodríguez aproveitando a súa estancia no noso país.\nphoto_camera Arkaitz Rodríguez, secretario xeral de Sortu. (Foto: Nós Diario).\n—Pensa que neste momento pode estar a ser espiado?\nNon me cabe a menor dubida de que o estarei, o independentismo vasco e o movemento abertzale foi espiado durante toda a súa historia. O Caso Pegasus é un auténtico escándalo, non cabe dubida, mais no caso vasco a espionaxe política ten constituído e constitúe unha practica sistemática e estrutural.\n—Cree que Pedro Sánchez rematará tomando decisións como o cesamento de Margarita Robles para salvar o seu Goberno?\nSánchez e o conxunto do actual Goberno español ten que entender unha cousa, e é que non é suficiente con que un se diga a si mesmo progresista, non é suficiente con querer parar a dereita e a ultradereita. Hai que exercer como progresista e non se para as forzas reaccionarias reproducindo as súas prácticas. Paráselles abordando unha democratización en profundidade do Estado español, que é a tarefa pendente na medida en que, despois de 45 anos, non se ten abordado unha ruptura democrática co réxime franquista, do que o actual Estado español é unha sorte de continuación.\n—Onte EH Bildu votou a prol do 'plan anticrise' do Goberno español. Ve Bildu ao PSOE como un socio fiábel?\nA posición que mantivo hoxe EH Bildu, que tamén mantivo outra forza soberanista como é o BNG, foi a de non facer pagar á xente os erros que comete o Goberno, por graves que sexan. As medidas contra a crise que hoxe se votaban son insuficientes e mellorábeis, porén, van beneficiar as maiorías sociais e traballadoras do noso país, de Euskal Herria, mais tamén do conxunto do Estado.\nPor outro lado, nós coñecemos perfectamente o PSOE, non esquecemos o seu pasado e as súas limitacións, mais pensamos que deberíamos ter un obxectivo concreto na actual conxuntura histórica, impedir un fechamento, xa sexa duro na versión PP-Vox, ou ben sexa brando na versión PP-PSOE, da crise do réxime do 78, a maior crise que ten sufrido este réxime na súa historia.\nÉ iso o que está en xogo, ou unha saída, xa sexa de corte autoritario, xa sexa branda coa recuperación dos grandes pactos de Estado, ou ben manter aberta esta sorte de fiestra de oportunidade co fin de avanzar o máximo posíbel na recuperación de dereitos sociais, económicos, laborais e nacionais, así como nunha axenda de democratización en profundidade deste Estado que tería que pasar polo recoñecemento do dereito a decidir das nacións sen Estado. Pensamos que as forzas soberanistas non deberían pasar isto por alto.\n—Como articula EH Bildu a convivencia entre tres formacións de traxectoria moi diferente (Sortu, Eusko Alkartasuna e Alternatiba) e militancia independente?\nPrimando o interese xeral e apartando aquelas cuestións que nos separan. Deixando de lado esa práctica tan nefasta que se practica na esquerda como é a fragmentación. EH Bildu ten demostrado e demostra que é posíbel superar esa mala praxe e articular forzas entre diferentes ao redor de concepcións comúns.\n—Sortu apostou no seu último Congreso por dar protagonismo a EH Bildu como unha alternativa real con posibilidade de gobernar. Á hora de facer pactos van priorizar o eixo nacional ou a esquerda?\nEH Bildu considera que ten ser capaz de chegar a acordos con todas as forzas políticas e é o que vén practicando. Con unha condición, que sirva para mellorar as condicións laborais e de vida das maiorías traballadoras e para reforzar a relación de forzas entre Euskal Herria e o Estado español. Pensamos nos grandes retos que afrontamos como pobo mais tamén como humanidade, e pensamos que estes retos precisan dun novo liderado que tan só pode vir do soberanismo de esquerda.\nentrevista Sortu Euskadi EH Bildu espionaxe


O obxectivo principal do proxecto é afondar no coñecemento sobre a historia da caza da balea en Galicia, para destacar a importancia que os grandes cetáceos, como as baleas e o cachalote, tiveron na nosa historia e no desenvolvemento económico e cultural da nosa sociedade. Tamén dignificar o traballo dos baleeiros e do persoal das factorías, minorizando así a fractura social. O proxecto é dirixido polo biólogo da CEMMA Jose Antonio Martínez Cedeira.\nAs accións que contemplou o proxecto son:\n1. Recompilación da documentación histórica.\n2. Mostraxes submariñas para a detección e recollida de mostras de ósos.\n3. Creación do Banco de Mostras biolóxicas históricas de baleas e cachalote.\n4. Elaboración de mapas das zonas de captura ao longo da costa galega.\n6. Actividades de divulgación: elaboración dun video e dunha revista.\nO peche das factorías baleeiras no ano 1985 deixou unha sociedade dividida entre os defensores da vida das baleas e dos océanos: ecoloxistas e sectores da sociedade máis concienciados ambientalmente, e os beneficiarios directos da caza empresarios e traballadores dos barcos e factorías. Este peche foi traumático pois era unha postura moi avanzada, dende o punto de vista da conservación dos recursos e do medio mariño, na sociedade dos anos oitenta que non tiña unha ampla sensibilización ambiental e que estaba en pleno desenvolvemento económico. O remate da caza da balea foi unha das primeiras reconversións do sector productivo mariño, mais en realidade quedouse nun simple peche de actividade sen alternativas nin saídas para o tecido laboral das áreas de influencia.\nDurante 2014 recolléronse moitas horas de gravación das mulleres e homes traballadores de todo o proceso de caza e despece das baleas nas tres factorías galegas: Balea, Caneliñas e Morás, dos técnicos especialistas e dos ecoloxistas do momento. O video realizado reconstrúe feitos a través dos seus protagonistas. O interese do arquivo desta base documental é que co paso do tempo e coa desaparición das persoas, a causa da súa avanzada idade, pérdense estas testemuñas.\nPresentarase ademais o número 14 da revista Eubalaena, nesta ocasión monográfico sobre a caza da balea, recollendo artigos de: Alfredo López, doutor en bioloxía e especialista en mamíferos mariños, Cristina Brito doutora da Universidade de Lisboa e Vera Jordao, ambas especialistas nas baleas e na historia da caza no país veciño, Felipe Valdés, doutor en historia e especialista na historia da caza da balea en Galicia, Alex Aguilar, doutor en bioloxía realizando a súa tese coas baleas cazadas en Galicia e unha tradución, do traballo veterinario na factoría de Balea, de Juan José Pino. O volume acada un alto nivel aportando grande información sobre a época histórica da caza.\nO banco biolóxico de mostras\nAdemais do traballo divulgativo e de recompilación gráfica e de documentación, mediante o proxecto estanse recollendo mostras de ósos das baleas e cachalotes, por unha banda procedentes das factorías do século XX mais tamén da antiga caza que rematou no século XVII. Estas mostras servirán para elaborar traballos de investigación xenética posteriormente, nos que se caracterizará a procedencia das baleas cazadas nas nosas costas, especialmente a balea vasca, cazada dende a época medieval, lamentablemente xa extinguida do Atlántico europeo.


fai un par de meses, gracias a David,\no meu mestre en temas de software ceibe,\ndei cun pequeno documental titulado:\n?"Hacktivistas:los agitadores de la red"\nque se emitiu fai un tempo na TVE na noite temática.\nPara mín foi todo un regalo que acabara este video nas miñas máns,\npois espertou moitos, moitos insomnios compartidos con algún que outro amigo,\nco que pasei as noites maquinando arredor de temas que aparecen reflectidos neste documental.\nUn dos que sae falando no video, o fundador de Zapatistas online,\nse mal non recordo, falaba a cerca de como él plantexou o seu manifesto,\na partir das ideas de desobediencia civil de Thoreau e activismo non violento de Ghandi.\nSí, foi aí onde escoitei falar por primeira vez, do libro de Thoreau:\n"Desobediencia civil e vida sen fundamentos".\nuns días máis tardes, recomendándolle este documental ao amigo Fer,\ne falándolle de Thoreau,\nél díxome que neses intres estaba a ler o excepcional " Walden".\nasí que non dubidei, en ir a procura destos dous pedaciños de verbas\nsinxelas, rotundas e fermosas, coma as fotos que adoitan a colgar nos seus blos, bos compañeiros de insomnios como as costas de pau, ou chousa de alcandra.\nsen dúbida,Thoreau, converteuse\nnesa perfecta e fresca almofada que da cova os meus insomnios,\nque da patria as miñas utopías.\nE aínda que Thoreau chegou a este mundo fai máis de 170 anos,\nas preguntas que se plantexou a cerca da fermosura que o rodeaba, a terra, os ríos, sobre o individuo, o estado e demais océanos;\né hoxe para min, ese bo amigo que te ensina unha ruta entre os carballos que non coñecía.\nesta fin de semana estiven en Barcelona, no Foro Social Catalá, e alí, ademais de compartir cafeíño, con Salvador e Antonia, puiden observar como nas charlas que escoitei, estaba moi, pero que moi vixente as verbas que Thoreau crea nestas dúas obras mencionadas.\nnada máis, só quería compartir con vós\n?Este video aparece no youtube, dividido en 6 partes no enlace que vos indico!\nA táctica Zapatista FloodNet é un Applet de Java que asiste na execución de virtual sentadas por recarga automaticamente o sitio web dirixido varias veces cada minuto. Ademais, permite aos usuarios publicar declaracións á web mediante o envío ao servidor de rexistro. FloodNet foi creado polo Electronic Disturbance Theatre membros carmín Karasic e Brett Stalbaum. Este grupo activista executado FloodNet en abril e decembro de 1998. O programa FloodNet só causará efecto desexado cando miles de usuarios que se rexistran en forma simultánea, na que todos as súas navegadores cárgase automaticamente e orientadas por sitio web de causa efecto desexado. Efecto desexado por mor de tanto tráfico no interior do servidor de calquera outro usuario que intenta iniciar sesión non será capaz de ver a web.\ninsomnios de insomniorizar às 5:45 PM


Axencia Tributaria:Outros gastos necesarios para a obtención dos rendementos\nOutros gastos necesarios para a obtención dos rendementos\nNormativa: Arts.23.1 a) 2º a 4º Lei IRPF e 13 b) a g) Regulamento.Art.º 15 Real Decreto-lei 35/2020, do 22 de decembro, de medidas urxentes de apoio ao sector turístico, a hostalaría e o comercio e en materia tributaria (BOE do 23)\n1.Tributos, recargas e taxas\nSon deducibles os tributos e recargas non estatais, así como as taxas e recargas estatais, como por exemplo, o IBI, as taxas por limpeza, recollida de lixos, iluminación, etc., sempre que:\nIncidan sobre os rendementos computados ou sobre os bens ou dereitos produtores destes.\nNon teñan carácter sancionador.\n2.Cantidades devindicadas por terceiros como consecuencia de servizos persoais\nSon deducibles as cantidades devindicadas por terceiros en contraprestación directa ou indirecta ou como consecuencia de servizos persoais, tales como os de administración, vixilancia, portaría, coidado de xardíns, etc.\nEn particular, as cotas da comunidade de propietarios cando se trata de inmobles en réxime de propiedade horizontal.\n3.Gastos de formalización do contrato e defensa xurídica\nSon deducibles os gastos ocasionados pola formalización do contrato de arrendamento, subarrendamento, cesión ou constitución do dereito e os de defensa de carácter xurídico relativo aos bens, dereitos ou rendementos.\n4.Saldos de dubidoso cobramento\nSon deducibles en 2020 os saldos de dubidoso cobramento, sempre que esta circunstancia quede suficientemente xustificada.Enténdese suficientemente xustificada tal circunstancia:\nCando o debedor se ache en situación de concurso.\nCando entre o momento da primeira xestión de cobramento realizada polo contribuínte e o da finalización do período impositivo transcorrese máis de tres meses, e non se tería producido unha renovación de crédito.\nNovidade 2020 e 2021: redúcese de seis meses a tres meses o prazo para que as cantidades debidas polos arrendatarios teñan a consideración de saldo de dubidoso cobramento e, poidan ser gasto deducible, nos exercicios 2020 e 2021 e prevese a posibilidade de que este prazo poida ser modificado por vía regulamentaria (art.º 15 do Real Decreto-lei 35/2020, de 22 de decembro, de medidas urxentes de apoio ao sector turístico, a hostalaría e o comercio e en materia tributaria).\nA operatividade da deducibilidad dos saldos de dubidoso cobramento está condicionada á previa inclusión do seu importe como rendementos íntegros do capital inmobiliario, pois estes rendementos se imputan ao período impositivo en que sexan esixibles polo seu perceptor, tal como dispón o artigo 14.1.a) da Lei do IRPF.\nCando un saldo dubidoso fose cobrado posteriormente á súa dedución, computarase como ingreso no exercicio en que se produza o devandito cobramento.\n5.Primas de contratos de seguro\nSon deducibles as primas de contratos de seguro, ben sexa de responsabilidade civil, incendio, roubo, rotura de cristais ou outros de natureza análoga sobre os bens ou dereitos produtores dos rendementos.\n6.Servizos ou subministracións\nSon deducibles as cantidades destinadas a servizos ou subministracións (auga, luz, gas e internet, etc.)\nOs devanditos gastos só serán deducibles na medida que sexan soportados e pagados de forma efectiva polo arrendador, de tal forma que, se fose o arrendatario o que os paga e soporta, o arrendador non podería deducirse ningunha cantidade.Non obstante, hai que ter en conta que, se os importes destes gastos se repercuten ao inquilino, estes computaranse como rendemento íntegro do capital inmobiliario, sendo á súa vez, deducibles do devandito rendemento.\n7.Outros gastos necesarios fiscalmente deducibles\nAdemais dos conceptos especificamente enumerados anteriormente, teñen a consideración de fiscalmente deducibles calquera outro gasto sempre que sexa necesario para a obtención dos correspondentes ingresos.\nAtención: serán deducibles só os gastos correspondentes ao período de tempo en que o inmoble estivese alugado.


Oito maneiras de gañar diñeiro mentres se corre | Consumer\nOito maneiras de gañar diñeiro mentres se corre\nAo participar en carreiras populares, os corredores poden obter diñeiro en metálico ou ben agasallos en forma de material deportivo, vestiario ou complementos\nCorrer é unha das actividades deportivas máis estimulantes. Así o testemuña o feito de que sexan miles as persoas que practican “jogging”. Aos beneficios físicos e anímicos que xera a súa práctica, únense outros materiais, derivados en parte do mínimo desembolso económico que hai que afrontar para a súa práctica regular. Pero ademais, chama a atención que tamén se poida gañar diñeiro como recompensa ao esforzo, non só no caso de corredores profesionais, que rendibilizan a súa actividade con excelentes retribucións, senón entre os afeccionados que poboan as rúas a través dun amplo programa de carreiras populares. Así se indica nas seguintes liñas.\nOs corredores afeccionados obteñen beneficios ao participar en carreiras populares. Algunhas veces con diñeiro en metálico, pero as máis con agasallos en forma de material deportivo, vestiario, complementos e un longo etcétera que fará que se aforre bastante diñeiro ao non ter que afrontar as compras destes artigos. Ademais, como se explica a continuación, pódense obter viaxes, seguros ou descontos en establecementos comerciais, restaurantes ou centros de lecer, entre outros, que axudarán a axustar o orzamento familiar.\nComo beneficiarse economicamente deste deporte?\nAs persoas que participan de modo habitual nas carreiras populares que se desenvolven por toda a xeografía española xa coñecen as innumerables vantaxes económicas que pode reportarlles a súa participación nas mesmas. Pero o “non iniciados” poden aprender, ao ler as seguintes liñas, que beneficios e aforro suporalles.\n1. Obter diñeiro en metálico: aínda que non se sexa profesional, pódese gañar diñeiro en metálico nalgunhas probas, sempre que se consiga clasificarse entre os primeiros postos. Non serve para vivir deste deporte, pero si para obter unha pequena recompensa polo esforzo realizado.\n2. Aforro en material deportivo: en cada unha das probas en que se estea inscrito recíbese como regalo toda clase de material deportivo -camisetas, sudaderas, pantalóns…-, que serve para non gastar máis diñeiro do necesario nos complementos que se precisan para o adestramento.\n3. Agasallos en especie: todo unha variada variedade de obsequios non deportivos esperan a quen parctica este deporte e inscríbese nunha carreira popular. Dese modo, pódense conter gastos nas compras.\n4. Rebaixas nos comercios: xéranse importantes bonificacións en tendas, comercios e grandes superficies, que repercuten en que os gastos en cada visita a estes centros sexan menores.\n5. Viaxes máis alcanzables: os organizadores tamén optan por recompensar aos inscritos con tarifas especiais en aloxamentos hoteleiros, transportes públicos e ata destinos de lecer, con descontos que chegan ao 50%.\n6. Seguros gratuítos: a maioría destes eventos deportivos levan incorporado un seguro de protección para o corredor, de forma que este non teña que asumir ningún gasto para cubrir posibles continxencias durante a carreira e, mesmo, fóra dela.\n7. Promocións comerciais: é posible aproveitarse das campañas publicitarias dos patrocinadores que achegan pequenos obsequios, condicións especiais nas compras e ofertas exclusivas para o corredor.\n8. Consumo máis racional: mentres se adestra para correr unha proba popular non caerá na tentación de realizar gastos inútiles ou ser partícipe dun consumo desmedido, co que se gañaron bastantes euros durante os períodos de adestramento, que poden despois destinarse a necesidades máis básicas.\nNa maioría de probas do calendario popular, a inscrición en cada unha das carreiras dá dereito a dispor dun seguro específico que cubra as posibles continxencias que puidesen desenvolverse durante o evento atlético: lesións, accidentes, invalidez e, mesmo, roubo de material deportivo. Desta maneira, o corredor non terá que asumir por conta propia o gasto que leva este tipo de produtos aseguradores e aforrarase unha cantidade apreciable todos os anos. Só nos casos nos que queira amplialas terá que asumir un custo moi baixo para contar coa mellor protección posible.\nPor outra banda, é conveniente informar antes da existencia destas pólizas e de que continxencias achegan aos participantes. En especial, se van inscribirse en probas no estranxeiro que requirirán de maiores achegas a este servizo para protexer ao atleta durante a súa estancia noutros países.


O GDR Salnés Ulla Umia escolle o colexio Domingo Fontán de Portas para gozar do menú de nadal da iniciativa Mercaproximidade - Canal Rías Baixas\nPORTAS> O colexio Domingo Fontán de Portas gozou dun menú de nadal grazas ao proxecto Mercaproximidade da Xunta de Galicia. Mediante esta iniciativa, o goberno autonómico está repartindo por diferentes centros da comunidade produtos típicos da terra como carne de tenreira, de porco e de cordeiro ademais de mel, faba, patacas e produtos lácteos.\nO GDR Salnés Ulla Umia colabora co proxecto Mercaproximidade, unha iniciativa da Consellería do Medio Rural que permitirá a 1650 escolares galegos degustar menús de nadal elaborados con produtos agroalimentarios distribuídos pola Xunta.\nNa zona do Salnés Ulla Umia, o GDR escolleu o colexio Domingo Fontán de Portas. O centro recibirá carne de tenreira, porco e cordeiro, ademais de patacas, fabas, mel e produtos láteos para confeccionar os seus almorzos especiais para preto de 300 estudantes.\nMercaproximidade é o canal alternativo de comercialización que a Xunta habilitou ao comezo da emerxencia sanitaria para garantir a saída das producións do sector primario. Agora, o goberno autonómico, aproveitará este canal parar repartir en preto dunha decena de centros escolares galegos máis de 600 quilos de produtos da nosa comunidade, permitindo realizar menús para os 1650 escolares.\nA xunta repartirá con Mercaproximidade un total 348 quilos de patacas, 81 de fabas, 85 de carne de tenreira, 600 hamburguesas, 93 quilos de carne de porco e 40 quilogramos de carne de cordeiro. A isto sumaranse 1210 iogures, 52 queixos e unha decena de quilos de mel. Todos produtos de calidade e galegos acollidos aos indicadores xeográficos de Tenreira galega, mel de Galicia, fabas de Lourenzá e denominación de orixe protexido queixo de tetilla. Os beneficiados será oito centros escolares galegos que elaborarán os seus menús de nadal dende o 13 ata o 21 de decembro.\ndomingo fonta de portas\nArtigo anteriorO sector da conserva manifestarase mañá en Vilagarcía sen descartar a posibilidade da folga\nSeguinte artigoA Andaina Solidaria de Lousame recada 1500 euros para ASPOGH\nA Xunta investirá 200 mil euros na ampliación e mellora do...


Noventa anos do desembarco en Vigo da americana que tirou máis de 5.000 retratos de Galiza\nO 7 de agosto de 1924 a fotógrafa americana Ruth Matilda Anderson desembarcaba no porto de Vigo. Comezaba hai agora noventa anos unha viaxe na que ía tirar máis de 5.000 fotografías que comporían o magnífico retrato da Galiza dos anos vinte.\nO que atopou a fotógrafa americana Ruth Matilda Anderson nos anos vinte na Galiza queda á vista nos máis de 5.000 retratos que tirou de cidades máis tamén de aldeas case incomunicadas nas que a súa presenza tiña que ser abondo perturbadora. Unha muller nova, armada con cámaras fotográficas que se interesaba por costumes, paisaxes e persoas e que pedía mesmo entrar nas casas para recoller a forma de vida non era habitual por camiños e corredoiras polas que Anderson transitou.\nFilla do fotógrafo Alfred Theodore Anderson, con quen se formou, a primeira viaxe a Galiza faina acompañada de seu pai, nunha expedición fotográfica encargada pola Hispanic Society of America que ía comezar o 7 de agosto de 1924 e se prolongaría durante trece meses ate o 28 de agosto de 1925.\nNada escapa ao obxectivo de Ruth Matilda, os labores do campo e da casa, os distintos oficios, as comidas, os traxes ou as paisaxes son recollidos polas súas cámaras no inmenso álbum de imaxes da Galiza dos anos vinte asinados pola fotógrafa. Volverá aínda á nosa terra o 14 de novembro de 1925 xunto coa fotógrafa Frances Spalding para fotografar, desta volta, as provincias da Coruña e Pontevedra antes de, xa na súa derradeira visita, deterse uns días en Ourense de viaxe a Zamora en 1926. A imaxe das dúas mulleres conducindo un automóbil For ate onde chegaba e interesándose polos costumes, festas e tradicións e retratando a vida cotiá de vilas e aldeas era abondo singular nos anos vinte galegos, unha visita inaudita que deixaría un impresionante legado á memoria gráfica do país.\nA fotógrafa nacera en Nebraska en 1893 e en 1921 entrara a traballar na The Hispanic Society of America, centro ao que estaría vencellada durante toda a vida e onde desenvolvería o seu labor profesional, en especial, como conservadora de fotografía.\nEn 1998 unha selección das súas imaxes de Galiza foron recollidas na exposición que se abriu na Igrexa da Universidade de Santiago comisariada por José Luís Cabo e en 2011 da man de Miguel Anxo Seixas e Patrick Lenaghan seleccionábanse 439 fotografías para a exposición “Ruth Matilda Anderson. Unha mirada de antano” que se inauguraría na Coruña. Este mesmo ano no que se conmemora o noventa aniversario da súa chegada ao país, edicións Xerais dedícalle o seu almanaque anual no que, cun prólogo de Manuel Rivas, inclúe 13 fotografías da autora.\ndo galiza da anos mais vigo\nUnha novela, música e festa porque... “Estamos no verán”\nXosé Carlos Caneiro representará á Xunta no Padroado de Afundación


Nova Alameda en Valadares\nAprobado o proxecto de humanización de López de Neira\nluns, 21 out 2002\nA rúa López de Neira será o seguinte paso no proceso de mellora do contorno da rúa Príncipe e do Museo de Arte Contemporanea. A Comisión de Goberno aprobou o proxecto de humanización de López de Neira, ao que asignou un presuposto de execución de 136.400 euros.\nA reforma de López de Neira será semellante á realizada recentemente noutras rúas da zona. Ampliaranse as beirarrúas deixando unha calzada de só 3 metros de ancho: renovarase toda a rede de servicios, instalarase un novo alumeado público, modernizarase o mobiliario urbano e prantaranse árbores.\nO propósito desta actuación vai máis alá de acondicionar unha rúa que se encontra nun estado deficiente. Trátase de crear as condicións para revitalizala comercialmente e incorporala á renovada área comercial que se artella en torno ao eixo de Príncipe.\nO goberno municipal decidiu poñer en marcha o proceso de contratación desta obra para comezar a súa execución a principios do vindeiro ano.\nO goberno municipal decidiu contratar as obras de construcción dunha alameda na parroquia de Valadares. Esta nova zona verde estará ubicada a carón do pavillón polideportivo e ocupará unha superficie de 4.607 m2.\nA Alameda de Valadares disporá dunha área de xogos infantís, de bancos, alumeado e de zonas con céspede. O proxecto prevé o acondicionamento dun regato que percorre o lugar e a prantación nas súas marxes de árbores de ribeira. O presuposto para esta actuación supera os 48.000 euros.\nExpogalaecia disporá de 80 expositores relacionados co turismo, gastronomía e artesanía\nO Concello subvenciona a instalación de elementos de seguridade nos taxis de Vigo\nO Goberno municipal considera insuficiente o número de axentes da Policía nacional en Vigo\nA proposta da concellería de Emprego, o Concello de Vigo solicitará á Xunta un novo obradoiro de emprego para o zoo\nCatro coroas de flores lembraron ás víctimas da Batalla de Rande


leoeosseus: Prolingua en Ponteareas\nProlingua en Ponteareas\nOnte puiden ir á presentación do libro " 55 mentiras sobre a lingua galega " en Ponteareas. Cheguei cedo e tiven tempo para tomar un café en " El troll ", un bar cheo de obxectos norteamericanos. Na entrada da biblioteca estaba, oh sorpresa; o fotógrafo profisional que me persegue. A sala encheuse e houbo xente que tivo que seguir de pé a charla de Benito Romero ( no centro entre Verónica e Alberte ). Falou da invasión colonizadora da lingua castelá nestes últimos cincocentos anos e de como conseguiu infravalorizar o galego entre a maioría da poboación. Despóis houbo algunhas preguntas por parte do público e fixéronnos a foto de familia cun melindre de Ponteareas na man. Houbo viño con etiquetaxe en castelán e nada de Galicola. Coñecín personalmente a Carlos Sousa e falamos un chisco, o chisco suficiente para quedarmos sen libro que trouxeran poucos. Marchou Carlos á súa vida e logo tiven que marchar que tocaba traballar de noite.\nEn fin, gustoume coñecer persoalmente a Carlos, cazar ao fotógrafo, mirar caras coñecidas de Vilaguindastre e envolverme do ambiente garimoso dunha xente con ideas parecidas ás miñas.\nLabels: lingua V\nposted by paideleo @ 9:22 pm\nAt 13/02/2010, 21:58 , Chousa da Alcandra said...\nUnha mostra máis do que une a lingua!.\nFinalmente Ponteareas tivo a súa presentación do libro de ProLingua. Alédame ben.\n(O libro podes atopalo nas librerías, pero se tés algún probleme escríbeme, que cho mando eu. Será un pracer.)\nAt 13/02/2010, 22:31 , ♥ meninheira said...\nQué é iso do fotógrafo que fiquei coa curiosidade :D\nAt 14/02/2010, 11:35 , Carlos Sousa said...\nAsi mesmo foi, puxémonos de leria e cando nos demos conta quedamos sen libro.\nUn pracer coñecerte, lástima non tivera máis tempo para charlar. Outra vez será.\nO sábado recorrín tódalas librerías de Ponteareas e non atopei o libro. Seica para a semana.\nAt 14/02/2010, 12:53 , fonsilleda said...\nEu tamén buscarei o libro.\nSe non o atopo, xa sei a quen pedirllo. Quedou ben clariño.\nAt 14/02/2010, 14:28 , BRABIDO said...\nEu estaba fora do Condado,pa semana espero que o axa nas librerias,quen e o fotografo que te persegue?,eres tan famoso pa que anden de tras tua?.\nMañan se estou co Sousa xa lle preguntarei.\nAt 15/02/2010, 14:16 , zeltia said...\nque ben, outro éxito na presentación!\ne ademáis qué nivel, con viño e todo,\niso sí son maneiras de facer as cousas!\ncaras coñecidas, e caras novas que pasan a ser coñecidas coma o do Sousas!\neu tamén me uno a curiosidade xeral suscitada polo tal fotógrafo\nAt 15/02/2010, 17:51 , Carlos Sousa said...\nPor certo, roubeiche a foto, non hai problema, non?\nAt 15/02/2010, 20:42 , xenevra said...\nCertamente as cousas boas fanse esperar e, aínda que non houbo galicola :(, vese que estivo xenial. E agora nós mort@s de envexa porque xa vos coñecedes... Iso si, quedastes sen libro (hehehe), e que estes homes cando se poñen falar!!! Eu aínda non o teño porque os que tiña regaleinos. acabo de traerlle un a unha amiga catalá que non puido ir á presentación a Barna. Non ahberá problema en conseguir máis e, senón, facemos un blog esixindo unha segunda edición xa!!\nbicos de entroido\nAt 18/02/2010, 22:48 , paideleo said...\nChousa da Alcandra: a lingua e a interrede logra estes case miragres.\nmeninheira: nada,unha tontería miña. É un fotógrafo profixsional de aspecto sudamericano que está en todas as celebracións, festas e eventos da zona e que o topei no cocido do Covelo o outro dá e este en Ponteareas e así varias veces.\nCarlos Sousa: foi como foi. A ver se topas o libro por aí.\nfonsilleda: o libro aclara alguns conceptos sobre a relación español-galego.\nBRABIDO: o asunto do fotógrafo xa llo expliquei a meninheira.\nSorte coa busca dolibro.\nzeltia: estivo ben o viño e os melindres. Eu non contaba con iso así que me gustou a sorpresa.\nCarlos Sousa: xa sabes que non. Perde cuidado.\nxenevra: estivo todo ben anque trouxeron poucos libros para vender, penso eu.\nEu teño un e o que pensaba mercar era para regalar.


CARA UNHA APRENDIZAXE INTERACTIVO DA FÍSICA\navaliación da experimentación da unidade\nXosé A. Alonso Fernández\nO IES Monte da Vila é un instituto situado na localidade de O Grove. Inagurado no curso 1985/86, e por primeira vez a localidade dispuxo dun centro de ensino onde se impartíran estudos de educación secundaria nas diversas formas habidas tanto de bacharelato como de formación profesional.\nActualmente acolle estudos de bacharelato nas modalidades ( Ciencia e Tecnoloxía e de Humanidades e Ciencias Sociais), así como estudos de formación profesional (Ciclo medio de equipos electrónicos de consumo), así como Programas de Cualificación Profesional Inicial, un de tipo A e potro de tipo B.\nCARACTERÍSTICAS DO ALUMNADO ELIXIDO.\nPara experimentación elixiuse o alumnado que forma o grupo de 1º curso de bacharelato ao que podemos describir a través das seguintes características: rendemento educativo medio baixo; desigual na participación en clase e en xeral con boa actitude.\nFomentar a motivación e promover a autonomía na aprendizaxe.\nFacilitar unha aprendizaxe máis activa, promovendo unha actitude positiva cara o estudo das ciencias.\nIncorporar as novas tecnoloxías á aprendizaxe e apreciar as posibilidades do ordenador como medio, utilizando materiais interactivos.\nConseguir os obxectivos curriculares previstos na programación didáctica.\nNon todos os contidos previstos se puideron desenvolver, só os que versan sobre o estudo cinemático do movemento puideron ser tratados, e son os seguintes:\nElementos que integran un movemento: punto material, posición, repouso, movemento, traxectoria, sistemas de referencia.\nTratamento vectorial de movementos: vector de posición, vector desprazamento, vector velocidade, vector aceleración.\nCompoñentes intrínsecas da aceleración: aceleración normal e aceleración tanxencial.\nClasificación dos movementos segundo a súa aceleración.\nMovementos con vector aceleración nula (MRU).\nMovementos con vector aceleración constante: MRUA, movementos baixo a acción da gravidade (tiro vertical e tiro parabólico).\nOs movementos circulares (posición angular, velocidade angular, aceleración angular): uniforme e uniformemente variado.\nCONDICIÓNS DA AULA DE ORDENADORES\nO aula de informática, como xa se describiu na práctica 2 conta con dezanove computadoras DELL OPTIPLEX 745 e teñen as seguintes características:\nSistema Operativo:Microsoft Windos XP Profesional SP2\nMicroprocesador: Intel Core 2, 6300 a 1,86 GHz.\nUnidade lectora de CDROM.\nPortos USB 6 traseiros e 2 frontais. 2 portos freeware\nPantallas DELL de 17 polgadas.\nRato e teclado .\nNormas para o uso da aula\nCada alumo e alumna terá asignado un equipo. Cando sexa necesario compartir ordenador asignarase un responsable de grupo.\nCando se detecte algunha incidencia como, fallos no equipo, cambios na configuración , etc deberá comunicalo ao profesor, quen o reflectirá no libro de incidencias.\nNon se modificarán as configuracións.\nNon se intercambiarán periféricos.\nNon é recomendable gardar información no equipo xa que se podería perder. Recoméndase o uso de pen-drives para gardar información.\nCada alumno e cada alumna só poderá entrar na súa sesión correspondente, neste caso 1ºBAC. Non hai contrasinal de acceso.\nAo remate pecharase a sesión. Cando coincida coa última da maña apagarase o equipo.\nDESCRIPCIÓN DO DESENVOLVEMENTO DA EXPERIENCIA E MATERIAIS UTILIZADOS.\nA inidade didáctica utilizada foi elaborada por mín, usando o editor Edinewton para a xeración do menú vertical e para o resto utilicei o editor Dreamweaver. Para achegarse débese premer no seguinte botón:\nOUTROS RECURSOS NEWTON\nVector aceleración media e instantanea\nAutor: C. PALACIOS (1ºBAC)\nCompoñentes intrinsecas da aceleración\nAutor: C. PALACIOS (4ºESO)\nFOLLAS DE TRABALLO UTILIZADAS. OBSERVACIÓNS SOBRE O SEU USO\nCada alumno e alumna dispuxo dun caderno de traballo co fin de recoller:\nas anotación persoais nos distintos contextos.\na resolución das actividades propostas: cuestións, problemas, etc.\nComentarios as actividades propostas nos applet,\nanotacións obtidas das web visitadas.\nNa súa elaboración debeuse ter en conta:\na expresión escrita (caligrafía, ortografía, vocabulario xeral e científico).\na redacción da información obtida das páxinas web visitadas.\nao hábitos de traballo ( caderno limpo, ordenado e completo)\nFolla de traballo nº1 (catro sesións)\nAutor: JAUME BARTOLÍ BRUGUÉS\nAutor: JUAN ÁVILA (Descartes)\nFolla de traballo nº2 (unha sesión)\nProxectánse na co canón na pantalla da aula catro animacións Modellus de física sobre Sistemas de referencia Procedencia (Web del Departamento de Física y Química del IES "Leonardo Da Vinci ") . Para iso foi necesario instalar o programa gratuíto Modellus (versión 2.1) , desde a páxina oficial de Modellus, son:\nMovemento dunha pelota lanzada nun vehículo inercial.\nMovemento da pelota segundo o punto de vista do SRI exterior, ligado ao chan.\nMovemento dunha pelota lanzada nun vehículo acelerado (punto de vista do SRI exterior).\nMovemento da pelota nun vehículo acelerado (punto de vista do SR ligado ao vehículo).\nFolla de traballo nº3. (catro sesións)\nAutor: DAVID M. HARRISON (Tareaescolar)\nResolución de cuestións e problemas indicados na folla de traballo e no diario de clase.\nProxectánse na co canón na pantalla da aula outras catro animacións Modellus\nFormas da posición\nVelocidade media e velocidade instantáne\nComéntanse e resólvense as actividades propostas ao final do apartado vector velocidade. Coméntanse e reólvense outras actividades do libro de texto.\nconcepto vector velocidade, v. media e instantánea\nFolla de traballo nº4 (dúas sesións)\nPídese resolvan exercicios incluídos na mesma folla de traballo e outros do libro de texto que tamén se recollen na mesma folla.\nFolla de traballo nº5 (dúas sesións)\nPropónse a resolución de exercicios extraídos de fisicanet, así como as actividades propostas "movementos con aceleración nula". Entre estas actividades ecóntrase un enlace a un exercicio, de móbiles con MRU ao encontro, con solución nunha presentación power point.\nFolla de traballo nº6 (sete sesións)\nPara seguir insistindo nas representación gráficas dos movementos de forma interactiva (x-t, v-t, a-t) entrar en:\nmovementos con aceleración constante (applet gráficas)\nNeste apartado adicado aos movementos con vector aceleración constante, amplíase a teoría, como instrumento subiuse á páxina do instituto unha presentación power point, á que se accede premendo na seguinte enlace:\nMovementos con vector aceleración constante\nPara a resolucións de problemas de caída libre, na unidade didáctica encóntrase un enlace a un power point (caida_libre.ppt) onde o alumnado pode seguir unha proposta de procedemento.\nPara o tipo de de problemas de tiro verical subiuse á páxina do instituto unha presentación power point, á que se accede premendo na seguinte enlace:\nMovemento de tiro vertical\nPara a resolución de problemas de tiro horizontal ofrecese un power point ao que se accede premendo no seguinte enlace:\nMovemento de tiro horizontal\nTodos estes Power Point que se encontran ao alcance do alumnado, na web do IES, foron presentados con proxector, na aula normal en sesión de grande grupo.\nResólvense e coméntanse as actividades 3 e 4 do apartado Movemento Rectilíneo e uniformemente acelerado.\nResólvense e coméntanse as actividades 2 e 3 do apartado Movemento de Caída Libre.\nResólvense e coméntanse as actividades 2 e 3 do apartado Movemento de Tiro Horizontal.\nResolvense cuestións, extraidas do libro de texto, para convatir as concepcións Aristotélicas sobre o movemento.\nO diario de clase cumple unha dobre función, recoller as incidencias, comentarios do alumnado, do profesor, etc, dun lado, e polo outro presentar ao alumnado novos instrumentos de aprendizaxe, proposta de novas actividades: cuestións problemas.\nNel ecóntrase reflectidas as anotacións máis relevantes. Elaborouse tomando como referencia o desenvolvemento dos contidos a través das "follas de traballo" e non criterio diario. Para entrar premer en .\nNÚMERO DE SESIÓNS NA AULA DE ORDENADORES E NA AULA NORMAL\nDun total de 20 sesións, 11 (55%) foron na aula normal e 9 (45%)na aula de informática. Do total previsto 22 sesións dúas non se realizaron.\nA distribución, segundo as follas de traballo foi:\nFolla nº 1\nFolla nº 2\nFolla nº 3\nFolla nº 4\nFolla nº 5\nFolla nº 6\nFolla nº 7\nDATOS DE AVALIACIÓN\nDas actuacións prevista, antes do comezo da experimentación, rexeitouse a realización dunha proba de coñecementos previos dado que xa se lle realizou na semana de inicio do actual curso académico.\nAo modelo de enquisa inicial e os correspondentes resultados pódese aceder premendo nos correspondentes enlaces.\nResultados da enquisa inicial\nAo modelo de enquisa final e os correspondentes resultados pódese aceder premendo nos correspondentes enlaces.\nResultados da enquisa final\nPara acceder a valoración do profesor a respecto dos cadernos de traballo premeráse no seguinte enlace.\nValoración dos "Caderno de Traballo"\nAos resultados e conclusións das probas de avaliación, proba1 e proba2, accedese premendo nos correspondentes enlaces.\nVALORACIÓN PERSOAL DO PROFESOR\nEn relación cos obxectivos programados para o profesor:\nIncorporar os novas tecnoloxías a súa práctica docente.\nDescubrir as posibilidades que presta o ordenador como medio de aprendizaxe, utilizando os materiais didácticos como os de Newton e usando instrumentos como o nippe Descates, etc.\nApreciar as posibilidades que se abren para unha atención máis individualizada.\nAnalizar a actitude do alumnado diante unha nova forma de aprendizaxe e diagnosticar os seus efectos.\nCando comezei a pensar que tiña que valorar a experiencia, unha idea destacou, a eficacia formativa esta actividade ten, o que non adoita ser moi frecuente no ámbito dos cursos que se ofrecen para a formación do profesorado.\nA participación nesta experiencia representou para min, iniciarme no uso de programas como os editores Edinewton e Dreamweaver, como o programa de tratamento da imaxe (Photoshop); unha oportunidade para iniciarme no uso interactivo do ordenador na aula e ir descubrido as súas posibilidades como medio de aprendizaxe, así como a posibilidade de utilizar novos materiais didácticos. En resumo atopar unha posibilidade para ir dando pasos no tan necesario e desexado cambio metodolóxico.\nMentres, neste momento non me considero en condicións para expresarme con tanta rotundidade e convencemento sobre algúns dos outros aspectos que deben, ineludiblemente, formar parte da valoración. Estes outros ámbitos de avalización son os que teñen como suxeito ao alumnado.\nEn relación cos obxectivos programados para o alumnado:\nFomentar a motivación\nPromover a autonomía na aprendizaxe.\nLograr unha actitude máis positiva cara ciencias experimentais.\nIncorporar os novas tecnoloxías a aprendizaxe.\nConsidero necesario, antes de emitir unha opinión sobre a participación e os resultados acadados polo alumnado, recoñecer que o contexto no que se desenvolveron non era o mellor posible. O profesor, segundo quedou de manifesto en paragrafos anteriores non é un experto precisamente, no uso das ferramentas informáticas, como consecuencia, para a elaboración da Unidade Didáctica e para a selección dos recursos auxiliares o tempo non sobraba, e así a calidade destes elementos no foi a mellor.\nPor outra banda as incidencias (corte de suministro electrico) na aula de informática, as carencias de dotación na aula normal (había que transportar ordenador e canón cada vez que se quería utlizar e despois desmontar), tampouco axudaron.\nA resposta do alumnado aos cambios producidos no entorno de aprendizaxe foi diversa: O de mellor rendemento académico, non tivo dificultades de adaptación, aplícaronse na tarefa e, avanzando na unidade, foron acadando certa autonomía; o alumnado, comprometido coa súa formación, pero con resultados académicos peores, tivo máis dificultades, necesitando apoios frecuentes do profesor, e por último, o alumnado máis despegado e con peor rendemento académico, non modificou significativamente a súa actitude e seguíu tendo malos resultados.\nO alumnado cualifica con 3,4 sobre 5 o nivel de consecución dos obxectivos previstos, o 75% manifesta que a experiencia foi (normal-entretida-interesante) e o 25% a considero aburrida, e o 77% prefire a clase tradicional.\nEstes datos apuntan na dirección de que debemos coidar os cambios metodolóxicos, habería que promover o traballo en equipo do profesorado, a mellora da dotación dos centros, a toma de medidas de índole organizativa nos centros contemplar a posibilidade da implantación das aulas materia, por exemplo.


Drons, big data e sementes intelixentes para reforestar os montes arrasados polos incendios en Cerdedo-Cotobade - Pontevedra Viva\nPlantación de 10.000 árbores mediante drons en montes de Borela\nDrons, big data e sementes intelixentes para reforestar os montes arrasados polos incendios en Cerdedo-Cotobade\nMartes 25 de Maio, 2021 ás 16:19 do Martes 25 de Maio, 2021\nCatro anos despois do voraz incendio que en abril de 2017 arrasou os montes de Borela, en Cercedo-Cotobade, a zona devastada empezou a volver á vida. Este martes, comezou unha pioneira reforestación que encherá a zona de 10.000 árbores de especies autóctonas e que, ademais, abre un proxecto que nos próximos dous anos permitirá plantar 250.000 en 179 hectáreas de terreo.\nA reforestación combinará métodos tradicionais coas últimas novidades tecnolóxicas de tal forma que o 20% do terreo se reforestará "con pico e pa" e unha plantación ao uso mentres que o 80% restante realizarase mediante o uso de drons, big data e sementes intelixentes. Estes métodos innovadores permitirán chegar a zonas de difícil acceso e tamén o rápido crecemento das plantas.\nEste proxecto deu este martes os primeiros pasos cun acto ao que asistiron o subdirector xeral de Espazos Naturais da Xunta de Galicia, Tomás Fernández-Couto; o alcalde de Cerdedo-Cotobade, Jorge Cubela, e dous responsables da empresa Leroy Merlin, impulsora do proxecto, o director Rexional Zona Noroeste de Leroy Merlin, José Ramón Abad, e o responsable de Expansión, Alexandre Mignot.\nTodos puideron plantar coas súas propias mans os primeiros carballos, castiñeiros e vidueiros da plantación tradicional e tamén presenciar o traballo dun dos drons que se usará no proxecto, que nun voo de entre 5 e 7 minutos pode, en función do vento e distintas variables, reforestar unhas 3 hectáreas.\nOs drons son a base do proxecto e utilízanse tanto para sementar sementes de acompañamento en zonas de reforestación a man como para realizar toda a plantación en zonas de difícil acceso, segundo explicou Emilio Fernández, responsable de Operacións do proxecto de inserción laboral da empresa CO2 Revolution, encargada de executar a reforestación.\nPara poder actuar nas zonas de difícil acceso, realízase previamente unha análise do big data do terreo e a continuación prográmase un plan de voo automático supervisado por un piloto en todo momento que planta sementes intelixentes pregerminadas. Eses drons teñen un depósito con capacidade para 15 quilos de carga e este martes, na primeira demostración, cargouse con 10.000 sementes encapsuladas.\nDurante este ano 2021, a reforestación devolverá a vida a montes queimados de Borela, Carballedo e Rebordelo e en 2022 tocaralle ás zonas de Tenorio, Loureiro e Quireza. Máis aló desa data, xa hai mesmo en proxecto unha segunda fase da que aínda non se concretaron máis datos.\nAdemais de rexenerar zonas queimadas, este proxecto ten unha vertente social que terá impacto en Cerdedo Cotobade porque CO2 Revolution selecciona persoas en risco de exclusión, ofrécelles formación en peón forestal e logo dá traballo a entre 10 e 15 para as plantacións. Ademais, a idea é que eses novos peóns encárguense nun futuro do mantemento do monte reforestado.\nJorge Cubela destacou que se trata dun proxecto pioneiro que pon a Cerdedo-Cotobade no mapa e co que, ademais de regresar á vida os montes queimados, van "mitigar los efectos del cambio climático" e destacou os "valores" de Leroy Merlín e a súa contribución para mellorar a conciencia social de que "el territorio tenemos que cuidarlo".\nTomás Fernández-Couto insistiu na colaboración a tres bandas entre as administracións, a empresa privada e as comunidades de montes propietarias do terreo mentres Cubela destacou a importancia do traballo conxunto.\nJosé Ramón Abad explicou que este proxecto é resultado directo da iniciativa #UnRegaloParaLosBosques, na que Leroy Merlín transforma os ‘gústame’ das súas publicacións nas redes sociais en árbores a plantar, e enmárcase na liña de traballo do Obxectivo de Desenvolvemento Sostible 15 da empresa. Sacou peito, ademais, de que representa a unha firma comprometida coa recuperación ambiental, a loita contra o cambio climático e a redución da pegada de carbono.\nComo parte dese compromiso, por exemplo, perseguen que o 100% da madeira que utilizan teña certificado de xestión forestal sostible. Todo forma parte dunha filosofía de crear espazos nos que vivir mellor e tamén dun compromiso coa sociedade, pois "la sociedad nos ha dado mucho e intentamos devolver lo que nos han dado".\nPlantación de 10.000 árbores mediante drons en Borela\nCatro anos despois do voraz incendio que en abril de 2017 arrasou os montes de Borela, en Cercedo-Cotobade, a zona devastada empezou a volver á vida. Este martes, comezou unha pioneira reforestación que encherá a zona de 10.000 árbores de especies autóctonas\nPlantarán 20.000 árbores autóctonas nos montes comunais de Cerdedo-Cotobade\nCotobade loita contra o acoso dos incendiarios\nOs cinco incendios en Cerdedo-Cotobade foron obra de "criminais", segundo o alcalde


O venres 25 de novembro o noso instituto participou co alumnado de 4ºESO no ENLAZA VIGO, a iniciativa contra a violencia de xénero desenvolvida pola Concellería de Igualdade do Concello de Vigo.\nA Biblioteca, a partir desta iniciativa, realizou unha serie de propostas, para as que pedimos a colaboración do profesorado:\nCoa intención de que o profesorado traballara o tema co seu alumnado, facilitou unha fotocopia con información e diferentes recursos sobre o tema “OS MITOS DO AMOR ROMÁNTICO”.\nNas novelas da biblioteca, en que está presente o “amor romántico” colocamos un díptico informativo sobre os 8 mitos propostos pola Concellería.\nEntregamos unha pulseira violeta a cada membro da comunidade educativa.\nVisibilizamos esta reflexión cunhas siluetas que prestou o concello e que expuxemos no vestíbulo do instituto.\nPublicado por Biblio Bovedados o 28.11.16\nEtiquetas: Actividades do alumnado, Biblioteca solidaria, Enlaza Vigo, Violencia de xénero Enlaces:\nPublicado por Biblio Bovedados o 18.11.16\nEtiquetas: 1º ESO, Animación á lectura, Cando petan na porta pola noite, CLUB DE LECTURA, Xabier Docampo Enlaces:\nLecturas en cadea\n@s máis lectores da Bibliobóveda gustan de ler en cadea. Algúns libros saben a pouco e é necesario continuar.\nXogo de Tronos, Eidolon , Proxecto Amanda, Eleanor y Parks, Wonder, Os megatoxos, El club de las zapatillas rojas, e outros moitos títulos que enchen os nosos andeis.\nUns libros hai que lelos seguindo unha orde numérica, con outros non é necesario. A cuestión é poder seguir gozando cunhas lecturas que encadean.\nPublicado por Biblio Bovedados o 16.11.16\nTaller de debuxo de MANGA\nO luns 17 de outubro visitou de novo o noso Club de Manga o ilustrador Norberto Fernández.. Dende as 3 da tarde ata as 4.30, as compañeiras e compañeiros do club de Manga compartimos a nosa afición por ese mundo fantástico co ilustrador quen desvelou os segredos de debuxar personaxes e historias.\nA nosa vindeira cita será o Encontro de Clubs de Manga dos institutos Álvaro Cunqueiro, Paralaia, As Barxas e Alexandre Bóveda. Esta vez actuaremos de anfitrións e xa estamos a traballar arreo.\nO club de Manga OTAKU BAND está en marcha!!!\nPublicado por Biblio Bovedados o 19.10.16\nEtiquetas: Actividades do alumnado, Animación á lectura, Club manga, Norberto Fernández Enlaces:\nConsultamos nos libros\nOs Libros de Consulta Formación Usuarios 4 by biblioboveda on Scribd\nPublicado por Biblio Bovedados o 16.10.16\nEtiquetas: Formación de usuarios Enlaces:\nPresentamos a biblio ao alumnado de 1º\nPublicado por Biblio Bovedados o 5.10.16\nEstamos novamente aquí.\nSe es de 1ºESO pronto nos veremos para ensinarche a biblio do instituto, como debes moverte por ela e todo o que che oferta.\nAgardamos recibir moitas visitas, estamos aquí para axudarte, ti debes aprender o teu número de lector, é para sempre, e respetar as normas.\nPublicado por Biblio Bovedados o 20.9.16\nEtiquetas: comezamos Enlaces:


O PPdeG, satisfeito pola sua aportación á convención de Sevilla – Galicia 24 Horas\nO PPdeG, satisfeito pola sua aportación á convención de Sevilla\nBy Redacción on 10 abril, 2018 Comentarios desactivados en O PPdeG, satisfeito pola sua aportación á convención de Sevilla\nRespecto da Convención Nacional celebrada polo Partido Popular esta fin de semana en Sevilla, Puy afirmou que “en liñas xerais o balance é satisfactorio desde o punto de vista galego, xa que o PPdeG tivo moita presencia na formulación de ideas nos ámbitos económico, educativo e social”.\n“Os nosos resultados avalían que o PPdeG ten capacidade de explicar como está a actuar, e fíxoo a través de diferentes persoas: ademais do Presidente Feijóo, tamén interviñeron a comisionada para o Reto Demográfico, Edelmira Barreira; o secretario xeral de Emigración, Antonio Rodríguez Miranda; ou os presidentes nacional e autonómico de Novas Xeracións, Diego Gago e Adrián Pardo”, concretou.\nO Grupo Popular demandará no Pleno desta semana que a Xunta poida defender os dereitos das mulleres e exercer a acción penal nos xuízos por delitos de discriminación derivada ou por razón de maternidade. Así mesmo, demandará que se fortaleza o Comité Internacional de Expertos do Camiño de Santiago, así como elaborar un programa de colaboracións cos centros de estudos xacobeos de cara á celebración do Xacobeo 2021.\nO portavoz popular Pedro Puy fixo un repaso polas proposicións non de lei que o Grupo Popular defenderá na sesión plenaria desta semana. En concreto, explicou que un dos obxectivos destas iniciativas é que a Xunta “poida perseguir os delitos que as empresas poidan cometer contra unha muller por discriminación por maternidade”.\nPuy referiuse á preparación do vindeiro Xacobeo 2021 e neste ámbito salientou a designación de Cecilia Pereira como comisaria deste evento e a recente declaración polo Goberno central como acontecemento de excepcional interese público, con todas as desgravacións fiscais que esta distinción supón.\nNeste ámbito, o Grupo Popular solicitará no Pleno que se fortaleza o Comité Internacional de Expertos do Camiño de Santiago, así como elaborar un programa de colaboracións cos centros de estudos xacobeos, de xeito que se configure como un lugar de encontro, de estudo e de investigación diverso e plurinacional que propicie o desenvolvemento de proxectos de coñecemento e divulgación do Camiño de Santiago.\nPedro Puy tamén sinalou que o Pleno debaterá unha proposición non de lei conxunta dos catro grupos parlamentarios, que recolle a proposta formulada pola Fundación Rendemento Económico Mínimo Sostible e Social (FREMSS), a través da que se manifesta o apoio ao manifesto para a flexibilización da obriga de desembarque das capturas realizadas pola flota da Unión Europea.\nCOMISIÓN POLÍTICA FORESTAL\nPor outra banda, Pedro Puy amosou a vontade do Grupo Popular “para chegar a acordos nas conclusión da Comisión de Estudo sobre a política forestal”, que a semana pasada rematou a fase de comparecencias coa presenza de 62 das 65 persoas convocadas.\nO portavoz popular explicou que nestes momentos estase ultimando a recepción da documentación solicitada e posteriormente procederase á elaboración das conclusións, que considerou debe ser “unha labor conxunta porque no fondo e fundamental todas as formacións políticas deberían estar de acordo na ordenación do territorio forestal e na loita contra os incendios”.\nO PPdeG, satisfeito pola sua aportación á convención de Sevilla added by Redacción on 10 abril, 2018